open-index/open-wikipedia-markdown huggingface dataset:
Lūcija Garūta

**Lūcija Garūta** (14. mai 1902 Riia – 15. veebruar 1977 Riia) oli läti pianist, helilooja ja muusikateadlane.

Ta lõpetas aastal 1924 Läti konservatooriumi Jāzeps Vītolsi kompositsiooniklassis ja aastal 1925 klaveri erialal. Lisaks olid tema õpetajateks Jānis Mediņš, Jēkabs Mediņš ja muusikaajaloolane Jēkabs Kārkliņš. Seejärel täiendas ta end Pariisis Alfred Cortot' juures klaveri ja Paul Dukas' juures kompositsiooni alal.

Lūcija Garūta on maetud Riia metsakalmistule.
Robert Coleman Richardson

**Robert Coleman Richardson** (26. juuni 1937 – 19. veebruar 2013) oli Ameerika Ühendriikide eksperimentaalfüüsik.

## Tunnustus
Robert Coleman Richardson pälvis koos David Morris Lee ja Douglas Osheroffiga heelium-3 ülivoolavuse avastamise eest 1996. aastal Nobeli füüsikaauhinna.

2001. aastal valiti ta Ameerika Filosoofiaseltsi liikmeks.
Rahva Rahvusliikumine

**Rahva Rahvusliikumine** (vanemas teatmekirjanduses ka **Rahva Rahvuslik Liikumine**, inglise keeles *People's National Movement*) on üks Trinidadi ja Tobago kahest peamisest erakonnast. Liikumise asutas 1955. aastal Eric Williams ja see on ühtlasi riigi vanim erakond.

Rahva Rahvusliikumine on olnud Trinidadi ja Tobago võimupartei aastatel 1956–1986 (peaministrid Eric Williams, George Chambers), 1991–1995 ja 2001–2010 (peaminister Patrick Manning) ning uuesti alates 2015. aastast (peaminister Keith Rowley). Erakonna juhtimise all kuulutati 1962. aastal välja Trinidadi ja Tobago iseseisvus ning kehtestati 1976. aastal vabariiklik riigikord.

2010. aasta parlamendivalimistel sai Rahva Rahvusliikumine parlamendi 41-liikmelises esindajatekojas 12 kohta ning jäi opositsiooni. 2015. aasta parlamendivalimised erakond võitis ja sai esindajatekojas 23 kohta, millest piisas enamusvalitsuse moodustamiseks.

Ideoloogiliselt on Rahva Rahvusliikumine vasaktsentristlik sotsiaalliberaalne partei.

## Välislingid
*People's National Movement – erakonna koduleht (inglise keeles, vaadatud 15. aprillil 2013)
Kanderakett

**Kanderakett** on rakett, mida kasutatakse lasti toimetamiseks Maa pealt maailmaruumi. Kanderakett tõuseb õhku kosmodroomil olevalt stardiplatvormilt. Tavaliselt on lastiks orbiidile viidav tehiskaaslane, kuid kosmoselennud võivad olla ka suborbitaalsed või sellised, mis võimaldavad kosmoselaeval lahkuda Maa orbiidilt.

Kanderakettidel, eriti orbitaalsetel, on kaks kuni neli astet. Astmetel on tavaliselt oma kütusepaak ja mootor ning tühjaks saanud astmed visatakse kanderaketi küljest ära.

## Kanderakettide liigid

Ühekordselt kasutatavad kanderaketid on mõeldud ainult üks kord lasti orbiidile viima ning võivad atmosfääri sisenedes hävida. Mitu korda kasutatavad kanderaketid on projekteeritud nii, et neid oleks võimalik pärast lendu taastada ning järgmistel lendudel uuesti kasutada. Praegu on ainus kanderakett, mis on sisaldanud mitu korda kasutatavaid osi, kosmoselennuk Space Shuttle. SpaceX töötab välja korduvkasutatavaid rakette Falcon 9 ja Falcon Heavy ning on teinud ka oma esimesed lennud. Mitteraketipõhised kosmoselennuviisid on ikka veel planeerimisjärgus.

Kanderakette kategoriseeritakse ka orbiidile toimetatava kasuliku lasti kaalu järgi. Näiteks rakett Proton suudab Maa-lähedasele orbiidile tõsta 22 000 kg. Neid võib liikidesse jagada ka astmete arvu järgi. Edukalt on lennutatud kuni viieastmelisi rakette ja on ka mitmeid kavandeid ühe astmega orbiidile jõudvatest sõidukitest. Kanderakettide küljes kasutatakse ka tihti lisarakette, mis võimaldavad rohkem lasti orbiidile viia.

Teised tihti mainitud parameetrid on kasutaja ja valmistaja. Näiteks Euroopa Kosmoseagentuur vastutab Ariane 5 raketi eest. Paljusid kanderakette peetakse ajalooliselt sarnasteks varasemate rakettidega, näiteks Ariane raketiseeria uusim rakett on Ariane 5.

## Vaata ka
*Suure kandevõimega kanderakett

## Viited
Tartu (kauplus)

**Tartu** oli Tartu kesklinnas Riia mäel, aadressil Riia 11 tegutsenud universaalkauplus.

Pood oli tegutsenud samas kohas 1959. aasta detsembrist, selle viimane omanik oli AS Giga. Kaupluseruume rentis firma Tartu linnalt. 2008. aastal oli kauplus Tartu käive umbes 12 miljonit Eesti krooni, kasum 120 000 krooni (vastavalt umbes 767 000 eurot ja 7700 eurot).

2013. aasta aprillis teatas omanik kavatsusest pood sulgeda. Samuti suleti AS-i Giga pagaritöökoda Lohkval, kuna Tartu kauplus oli ainus koht, kus pagaritööstuse toodangut müüdi.

Linnavalitsus otsis konkurssidega korduvalt uut poepidajat, kuid edutult. 2013. aasta sügisel rajati poe asemele taaskasutuskauplus Uuskasutuskeskus.

## Viited

## Välislingid
* Vilja Kohler "Pool sajandit kaubelnud Tartu pood lõpetab tegevuse" Postimees, 15. aprill 2013
* Martin Pau "Kas Tartu pood on kavas kinni panna?" Postimees, 4. september 2009
AS Giga

**AS Giga** on Tartu ettevõte, mis tegutseb soojusmajanduses, kaubanduses, kulinaarias ja turbatootmises ning osutab soojusmajandusele ka ehitus- ja transporditeenust.

Giga rajati 1988. aastal väikeettevõttena, eesmärgiga viia Tartu söekatlamajadelt üle tsentraalsele küttele. Giga kaudu erastas ettevõtja Tiit Veeber Tartu soojusmajanduse ning kaasajastas seda Maailmapanga laenude abil. Hiljem on Giga tegutsenud ka muudes valdkondades, sh hallanud Riia mäel asuvat kauplust Tartu.

2013. aasta alguses oli ASis Giga 84 töötajat. AS-il oli üks omanik, selle nõukogu oli kolme- ja juhatus üheliikmeline.

ASile Giga kuulus 40% ettevõttest Fortum Tartu. 2020. aasta suvel müüdi vähemusosalus Soome energeetikafirma Fortum tütarettevõttele Fortum Power and Heat Oy, kes sai sellega Fortum Tartus täisosaluse.

2025. aasta seisuga koondab AS Giga ligi 30 ettevõtet. 2024. aastal teenis kogu kontsern 37,14 miljonit eurot müügitulu.

## Tunnustus
* 2012 Tartu Kultuurikandja auhind (kultuurisõbralik ettevõte)

## Viited

## Välislingid
* "Fortumist ja AS-st Giga" Fortum Tartu kodulehel
* Aita Ottas "Giga sai kirja kahelt Tartu linnavalitsuselt" Postimees, 29. aprill 1997
* Nils Niitra "Tartu soojatootja võlgneb maksuametile 1,6 miljonit" EPL, 4. juuni 1996
* Raimu Hanson "Korstendest tuleb nii suitsu kui ka lugusid" Postimees, 22. veebruar 2011
Rohukedrik

**Rohukedrik** (*Euthrix potatoria*) on kedriklaste sugukonda rohukedriku perekonda kuuluv liblikas.

Rohukedrik on levinud Euraasias Britannia saarest kuni Sahhalini, Lõuna-Kuriilide ja Jaapanini. Levila põhjapiir kulgeb läbi Šotimaa ja Soome, Siberis ei esine ta põhja pool 60. põhjalaiust. Alpides tõuseb ta 1½ kilomeetri kõrgusele merepinnast.

Emasliblikas on kreemikas või kollane, isane on pruunikas. Värvus võib tugevalt varieeruda, näiteks Kaug-Idas on rohukedrikud heledamad, kuid isane on alati emasest tumedam. Emased on pisut suuremad. Tiibade siruulatus on 45–65 mm. Eestiib on 22–34 mm pikk.

Rohukedrik on ööliblikas. Ta lendab olenevalt piirkonnast juunist augustini. Eriti isaseid tõmbab valgus ligi. Rohukedrikud joovad sageli kastepiisku ja sellest ongi nad saanud ladinakeelse nime *potatoria*, mis tähendab 'jooja'.

Emased munevad väikeste kogumitena, tavaliselt rohukõrtele. Varsti pärast seda nad hukkuvad.

Täiskasvanud röövik on kuni 6 cm pikk, karvane, triibuline ja täpiline. Ees ja taga on iseloomulikud karvatutid. Kui karvu puudutada, siis võivad need lahti tulla ja inimese naha külge kinni jääda.

Rohukedrikud talvituvad röövikutena, kes liiguvad maapinnal, lumes ja lumepinnal. Glütseriini hulga suurendamisega veres kaitsevad nad end külma eest. Nad nukkuvad mais-juunis, nukk on pärgamendisarnane ja ripub rohukõrrel.

2017. aasta sügisel esitati rohukedrik üheks Eesti rahvusliblika kandidaadiks. Põhjuseks oli asjaolu, et rohukedriku röövikul on sinimustvalged triibud samas järjekorras kui Eesti lipul. Sellele lisanduvad täpid, mis on sama värvi kollased kui Euroopa Liidu lipul.


Euthrix potatoria, eggs (20127412022).jpg|
Euthrix potatoria caterpillar (side view) - Keila.jpg|
Euthrix potatoria SLU.JPG|
66.010 BF1640 The Drinker, Euthrix potatoria (14378394089).jpg|


## Viited

## Välislingid

*
Termiidipesa

**Termiidipesa** on termiidiliste ehitatud pesa ülaosa, mis koosneb omavahel kokkukleepunud liiva-, savi- ja puiduosakestest. 

Mitme sajandi jooksul võib ulatuda kõrgusele 5 m, kõrgeima termiidipesa kõrgus on 12,8 m.
Kuninglik Taani Kunstiakadeemia

**Kuninglik Taani Kunstiakadeemia** (taani Det Kongelige Danske Kunstakademi) on kunstikõrgkool Taanis Kopenhaagenis. Asub Charlottenborgis Kongens Nytorvil.

Akadeemia asutas taani arhitekt Nicolai Eigtved 1754. aastal. See avati kingitusena kuningas Frederik V 31. sünnipäeval, 31. märtsil 1754. 

Aastani 1771 kandis nime **Det Kongelige Danske Skildre-, Billedhugger- og Bygnings-Academie i Kiøbenhavn**. Aastatel 1771–1814 kandis nime **Maler-, Billedhugger- og Bygnings-Academiet**, seejärel nimetati ümber Kuninglikuks Kaunite Kunstide Akadeemiaks (taani Det Kongelige Akademi for de Skønne Kunster). Praegust nime kannab 1968. aastast.

Akadeemial on kolm allüksust:
*Kuninglik Taani kujutava kunsti kool
*Kuninglik Taani arhitektuuri, disaini ja konserveerimise kool (asutati 2. juunil 2011, kui liideti disaini, arhitektuuri ja konserveerimise kool)
*Kuninglik Taani kaunite kunstide akadeemia

Kuninglik kunstiakadeemia kuulub kunstikõrghariduse koostöövõrgustikku KUNO ning on Eesti Kunstiakadeemia partner mitmetes projektides ja õppejõudude ja üliõpilasvahetuse kaudu. 

Õppeasutuse eesmärk on õpetada loovaid kunste ja teostada uurimusi. See kuulub Taani kultuuriministeeriumi alla.

## Akadeemia direktorid läbi aegade

Aastast 1974 on iga akadeemia allüksusel oma direktor.

## Akadeemia antavad auhinnad
*C. F. Hanseni medal
*Thorvaldseni medal
*Eckersbergi medal
*Thorvald Bindesbølli medal
*N. L. Høyeni medal

## Välislingid
*Koduleht
Taastamise Rahvusliit

**Taastamise Rahvusliit** (inglise keeles *National Alliance for Reconstruction*) on Trinidadi ja Tobago erakond, mis asutati 1986. aastal.

Erakond asutati 1986. aastal valitsevast Rahva Rahvusliikumisest lahkunud poliitikute ja mitme opositsioonierakonna ühinemisel. Taastamise Rahvusliit pidi kujunema mitmerassiliseks parteiks, mis esindab nii india kui ka aafrika päritolu trinidadlaste huve. 1986. aasta parlamendivalimistel saavutas Taastamise Rahvusliit 66% valijate toetusel parlamendis absoluutse enamuse ja erakonna juht Arthur Robinson moodustas valitsuse.

Võimule saamise järel tabasid erakonda mitmed tagasilöögid. Rahva hulgas vähendasid selle toetust neoliberaalsed majandusreformid ja ulatuslikud kärped. Sisevõitlus viis 1988. aastal ametiühingujuhi Basdeo Panday ja koos temaga mitmete india päritolu poliitikute lahkumiseni, kes moodustasid 1989. aastal uue erakonna Ühinenud Rahvuskongressi. Lõpliku hoobi andis Taastamise Rahvusliidu valitsusele 1990. aastal aset leidnud neegermuslimite äärmusrühmituse Jamaat al Muslimeen korraldatud riigipöördekatse.

1991. aasta parlamendivalimistel sai Taastamise Rahvusliit parlamendis vaid 2 kohta ja võimule tuli taas Rahva Rahvusliikumine eesotsas Patrick Manningiga. Edaspidi on partei jätkuvalt nõrgenenud ja lõhenenud. Aastatel 1995–2001 kuulus erakond küll veel Ühinenud Rahvuskongressi juhitud valitsuskoalitsiooni, kuid 2001. aasta parlamendivalimistel langes üldse parlamendist välja. Alates 2005. aastast ei ole erakonnal enam esindatust ka kohalike omavalitsuste tasandil.
Botetourti maakond

**Botetoutri maakond** (*Botetourt County*) on maakond USA-s Virginia osariigis.

Maakonna halduskeskus on Fincastle. Suurim linn on Hollins.

Maakonna pindala on 1414 km². Veepindala on 8 km².

Elanike arv oli 2010. aasta rahvaloenduse järgi 33 148. Aastal 2000 oli elanike arv 30 496.

## Naabermaakonnad
* Roanoke'i maakond (edelas)
* Craigi maakond (läänes)
* Alleghany maakond (loodes)
* Rockbridge'i maakond (kirdes)
* Bedfordi maakond (kagus)

## Ajalugu
Botetourti maakond moodustati 7. novembril 1769 Augusta maakonna ja Rockbridge'i maakonna osadest. Maakond on saanud nime Virginia koloonia kuberneri Lord Botetourti järgi.

## Kaitsealad
* Blue Ridge Parkway (osa)
* George Washingtoni metsakaitseala (osa)
* Jeffersoni metsakaitseala (osa)

## Viited

## Välislingid
* Botetourti maakonna koduleht (*inglise keeles*)
Arrak

**Arrak** (inglise keeles: arrack) on peamiselt Lõuna-Aasias toodetud destilleeritud alkohoolne jook, mille tooraineks on kookos, riis ja suhkur. Maitsestamisel kasutatakse ka puuvilju, näiteks sidrunit.
Koipsi saar

**Koipsi saar** (ka **Koipse saar**) on saar Soome lahes. Saarest 1 kilomeeter lõuna poole jääb Kaberneeme poolsaar. Saare pindala on 0,36 km² ja rannajoone pikkus 4,6 kilomeetrit.

Saarel asub Koipsi küla, kus 2017 oli registreeritud üks püsielanik.

## Nimi
Saare ajalooline nimi saksa keeles oli *Koips*. Saart on nimetatud ka *Kobo*.

## Asend
Koipsist lõuna poole jääb Rohusi ja põhja poole Rammu. Saarest läänes asub Kaberneeme laht ja idas Kolga laht.

## Loodus

Saar on enamjaolt liivane ja seal leidub rändrahne. Saarel on kääruline rannajoon, saare loodeosas asub Loetsäär, lõunas Tallisäär ja kagus Liivalõugas. 

Saar jääb Kolga lahe maastikukaitseala piiresse.

1984 rajas Jägala metskond saarele 13 hektari ulatuses männinoorendiku. Koipsil esineb ainulaadne kukemarjanõmme ja kadastiku kooslus.

Koipsil on läbi aegade tuvastatud 310 soontaime liiki, neist viimase uuringu järgi kasvas saarel 205 liiki. Saarel leidub rootsi kukitsat.

Saarel on tuvastatud 22 linnuliiki.

Koipsil on tuvastatud maagaasi.

## Ajalugu
Koipsi asustasid 1795 Rammult pärit asukad. Aja jooksul tekkis saarel küla, kus korraga on olnud 8 majapidamist. Nõukogude võimu kehtestamisega pidid küla elanikud 1949 saarelt lahkuma. 2008 asus saarel 12 kinnistut. 


Loetsäär.jpg|Loetsäär
Koipsi rand.JPG|Liivalõugas
Tallisäär.JPG|Tallisäär
Kadakad ja kased Koipsi saarel.JPG|Kadakad ja kased saarel


## Viited

## Kirjandus
*Mart Reimann: "Kolga lahe väikesaared." Eesti Loodus 2005/5.
*Andres Tõnisson: "Kolga lahe maastikukaitseala kaitsekorralduskava 2011–2020."
*Aarand Roos. Saar, saare, saart. Ood Koipsi saarele. [Tallinn] : Faatum, [2003]

## Välislingid

*
Arak

**Arak** on aniisimaitseline alkohoolne jook (alkoholi mahuosa ~50–63%). See on traditsiooniline alkohoolne jook Iraagis, Süürias, Liibanonis, Palestiinas, Jordaanias ja Iisraelis.

Joogi nimi tuleb araabiakeelsest sõnast *′araq*  ja tähendab "magus". Arakit ei tasu segamini ajada sarnase nimega likööriga arrak, mis mõnel juhul, näiteks Indoneesias ja eriti Balil, kannab samuti araki nime. 

## Viited
Kootsaare poolsaar

**Kootsaare poolsaar** on poolsaar Hiiumaa loodeosas. Poolsaarest lõunasse jääb Reigi laht.

Poolsaare tipus on Kootsaare nina, kus asub 8 m läbimõõduga kivilabürint, mida on kutsutud ka nimedega Meremeeste Mängud ja Jeruusalemm.

## Viited
Mädapea tammik

**Mädapea tammik** on kaitsealune tammik Lääne-Virumaal Rakvere vallas.

Tammik on suures osas ühtlasi puisniit. Tammik võeti 1958. aastal kaitse alla Mädapea tammiku kaitsealana, mille pindala oli 48 ha. Tänapäeval kaitstakse tammikut Mädapea tammiku maastikukaitseala koosseisus.

## Viited
Montgomery maakond (Maryland)

**Montgomery maakond** (*Montgomery County*) on maakond USA-s Marylandi osariigis.

Maakonna halduskeskus on Rockville. Suurim linn on Germantown.

Maakonna pindala on 1313 km². Veepindala on 31 km².

Elanike arv oli 2010. aasta rahvaloenduse järgi 971 777. Aastal 2000 oli elanike arv 873 341.

## Naabermaakonnad
* Fredericki maakond (loodes)
* Howardi maakond (kirdes)
* Prints George'i maakond (edelas)
* Washington (lõunas)
* Loudoni maakond (läänes)
* Fairfaxi maakond, Virginia (edelas)

## Ajalugu
Montgomery maakond moodustati 1776. aastal Fredericki, Prints George'i ja Charlesi maakonna osadest. Maakond on saanud nime Ameerika iseseisvussõja ohvitseri lord Botetourti järgi.

## Kaitsealad
* George Washington Memorial Parkway (osa)

## Viited

## Välislingid
* Montgomery maakonna koduleht (*inglise keeles*)
Piirioja

**Piirioja** on Koiva jõestikku kuuluv oja, mille pikkus 5,4 km. Lähe asub Sinesaarõ soos. Alates lähtest kulgeb oja 3,8 km sirgelt mööda Eesti-Läti piiri. Oja suubub Tõrvase ojja (Mustjõe lisajõgi).

## Välislingid
*
Montgomery maakond

**Montgomery maakond** (inglise *Montgomery County*) on 18 Ameerika Ühendriikide maakonna nimetus.

* Montgomery maakond (Alabama)
* Montgomery maakond (Arkansas)
* Montgomery maakond (Georgia)
* Montgomery maakond (Illinois)
* Montgomery maakond (Indiana)
* Montgomery maakond (Iowa)
* Montgomery maakond (Kansas)
* Montgomery maakond (Kentucky)
* Montgomery maakond (Maryland)
* Montgomery maakond (Mississippi)
* Montgomery maakond (Missouri)
* Montgomery maakond (New York)
* Montgomery maakond (Ohio)
* Montgomery maakond (Pennsylvania)
* Montgomery maakond (Põhja-Carolina)
* Montgomery maakond (Tennessee)
* Montgomery maakond (Texas)
* Montgomery maakond (Virginia)
Looduse kalender

**"Looduse kalender"** oli aastatel 1962–1983 Eesti Loodusuurijate Seltsi ja kirjastuse Valgus välja antud väljaanne. 

Väljaannet koostasid Vambola Maavara, Viktor Masing, Ilmar Kask, Heinrich Veroman, Ain Raitviir, Olav Renno, jt.

Väljaandes avaldati loodusteemalisi artikleid ja andmeid nt fenoloogia, kalapüügi kohta.

## Viited
Ornitoloogiline kogumik

**"Ornitoloogiline kogumik"** oli aastatel 1958–1985 aperioodiliselt ilmunud väljaanne, mida andis välja Eesti Loodusuurijate Seltsi ornitoloogiasektsioon.

Kokku ilmus 10 kogumikku, mille trükiarv jäi 800–8000 vahele. 

Alates teisest köitest ilmus kogumik temaatilisena, nt 10. köite (ilmus 1985) pealkiri oli "Linnud ja inimtegevus".

## Viited
Veskilais

**Veskilais** on rannikujärv (lais) Hiiu maakonnas Kõrgessaare vallas. Järve pindala on 20–35 ha ja sügavus u 1 m.

## Viited
Lincolni maakond

**Lincolni maakond** (inglise *Lincoln County*) on 24 Ameerika Ühendriikide maakonna või valla nimetus.

* Lincolni maakond (Arkansas)
* Lincolni maakond (Colorado)
* Lincolni maakond (Georgia)
* Lincolni maakond (Idaho)
* Lincolni maakond (Kansas)
* Lincolni maakond (Kentucky)
* Lincolni vald (Louisiana)
* Lincolni maakond (Lõuna-Dakota)
* Lincolni maakond (Lääne-Virginia)
* Lincolni maakond (Maine)
* Lincolni maakond (Minnesota)
* Lincolni maakond (Mississippi)
* Lincolni maakond (Missouri)
* Lincolni maakond (Montana)
* Lincolni maakond (Nebraska)
* Lincolni maakond (Nevada)
* Lincolni maakond (New Mexico)
* Lincolni maakond (Oklahoma)
* Lincolni maakond (Oregon)
* Lincolni maakond (Põhja-Carolina)
* Lincolni maakond (Tennessee)
* Lincolni maakond (Washington)
* Lincolni maakond (Wisconsin)
* Lincolni maakond (Wyoming)
Grundtvigi kirik

**Grundtvigi kirik** (taani keeles *Grundtvigs Kirke*) asub Taani pealinnas Kopenhaagenis Bispebjergi linnaosas. Kirik on nimetatud Nikolai Frederik Severin Grundtvigi järgi.

Kiriku ehitamiseks läbi viidud konkursi võitis 1913. aastal Peder Vilhelm Jensen-Klint (21. juuni 1853 – 1. detsember 1930). Jensen-Klint oli arhitekt, disainer ja maalikunstnik. Kiriku valmimise ning tööde lõpetamise eest pärast isa surma 1930. aastal vastutas poeg Kaare Klint.

Kiriku ehitust sai alustada alles pärast Esimest maailmasõda. See algas 8. septembril 1921, Grundtvigi sünnipäeval. Aastatel 1921–1926 valmisid tornid, 1927. aastal avati üks osa kirikust. Interjööri ja külgnevate hoonete kallal jätkus töö kuni 1940. aastani.

Kirik seisab keset sellist elamurajooni, mille hooned samuti kollasest tellisest. Grundtvigi kirik on erinevate arhitektuuristiilide süntees. Arhitekt uuris hoolega Taani maakirikute arhitektuuri ja ehitisi mujal maailmas. Kõige silmatorkavam osa on hoone lääne fassaad, mis meenutab kiriku orelit ja kus paikneb 49 m kõrge kellatorn.
Kurtna mõhnastik

**Kurtna mõhnastik** on mõhnastik Ida-Viru maakonnas Alutaguse vallas. 

Mõhnastik on üle 9 km pikk ja üle 3 km lai. Mõhnad ja nende vahele jäävad vaod on enamjaolt põhja–lõunasuunalised. Mõhnastiku naabruses on 40 järve (Kurtna järvestik). Mõhnade suhteline kõrgus jääb vahemikku 15–20 m.

## Viited

## Välislingid
*
Natalie Imbruglia

**Natalie Jane Imbruglia** (sündinud 4. veebruaril 1975 Sydneys) on Austraalia päritolu poplaulja, laulukirjutaja, näitleja ja modell.

Imbruglia kogus tuntust 1990. aastate alguses Beth Brennani rolliga Austraalia telesarjas "Naabrid". 

Kolm aastat pärast sarjast lahkumist debüteeris Imbruglia lauljana, avaldades rahvusvaheliseks hitiks saanud kaveri Ednaswapi laulust "Torn". Tema debüütalbumit "Left of the Middle" müüdi maailmas enam kui 7 miljonit eksemplari, kokku on ta plaate alates 1997. aastast müüdud üle 10 miljoni.

Aastail 2002–2006 oli kaastegev mitmes L'Oréali reklaamis, seda nii teles kui trükiväljaannetes.

2013. aastal sai Imbruglia naturalisatsiooni korras Suurbritannia kodakondsuse.

Tema vanem õde Laura Imbruglia on laulja ja laulukirjutaja.

## Stuudioalbumid
*"Left of the Middle" (1997)
*"White Lilies Island" (2001)
*"Counting Down the Days" (2005)
*"Come to Life" (2009)
*"Male" (2015)

## Välislingid
* Natalie Imbruglia koduleht
*
Paistu ürgorg

**Paistu ürgorg** on ürgorg Sakala kõrgustiku keskosas Viljandi maakonnas. Orus voolab Varstu oja. Org on kirde-loodesuunaline ja suubub Sinialliku ürgorgu.

Oru veerudel on mitmeid paljandeid, neist tuntuim on Paistu ehk Loodi põrgu.

Ürgorg asub kaitsealuse Loodi looduspargi alal.

## Vaata ka
*Paistu põrguoru paljand
*Paistu põrguoru allikad
*Paistu põrgu
*Viraski oja

## Viited

## Välislingid
*
Paistu põrgu

**Paistu põrgu** (ka: **Loodi põrgu**) on koobas Viljandi maakonnas Paistu ürgorus. 

Paljandi kohal on ürgoru kalda kõrgus 17&nbsp;m. Umbes 37&nbsp;m pikkusel orulõigul paljanduvad Devoni liivakivimid (Paistu põrgu paljand). 

## Vaata ka
*Paistu ürgorg
*Paistu põrguoru paljand
*Paistu põrguoru allikad
*Viraski oja

## Viited

## Välislingid
* (vaadatud 04.04.2013)
Kraadpäev

**Kraadpäev** on hoone sisetemperatuuri ja välisõhu temperatuuri vahet iseloomustav näitaja, mille ühikuks on 1 °C temperatuurierinevus arvestusliku sisetemperatuuri ja ööpäeva (24-tunnise perioodi) keskmise välisõhu temperatuuri vahel.
Loodusuurijate Seltsi kirjatööd

"**Loodusuurijate Seltsi kirjatööd**" (õieti: **"Tartu Ülikooli juures oleva Loodusuurijate Seltsi kirjatööd"**) oli aastatel 1884–1925 Tartus ilmunud loodusteemaliste uurimuste sari.

Sarja esimesed 9 köidet ilmusid pealkirja "Schriften herausgegeben von der Naturforscher-Gesellschaft bei der Universität Dorpat" all. 10.–23. köide kandis saksakeelsele pealkirjale lisaks ka venekeelset rööppealkirja "Труды Общества Естествоиспытателей при Императорском Юрьевском Университете". 

Sarjas avaldati näiteks taimeanatoomia-, füsioloogia-, astronoomia-, füüsikateemalisi uurimusi.

## Viited
Arrak (perekonnanimi)

**Arrak** on eesti perekonnanimi.

2017. aasta 1. jaanuari seisuga on perekonnanimi Arrak 54 mehel ja 63 naisel. Perekonnanimede levikult on Arrak meeste puhul 1872. ja naiste puhul 1751. kohal.
Nimi on levinuim Põlva maakonnas, kus neid on 10 000 elaniku kohta 4,56.

## Nime kandjaid
*Aadu Arrak, (1929–1986) majanduspublitsist, TRÜ poliitökonoomia dotsent
*Andres Arrak, majanduspublitsist
*Anne Arrak, laulja
*Arno Arrak, kunstnik
*Arno Arrak, teadlane
*August Arrak, arst ja arstiteadlane
*Eevart Arrak, eesti maalikunstnik
*Erich Arrak, eesti maalikunstnik
*Helmi-Elfriede Arrak, eesti kunstnik
*Henno Arrak, raamatugraafik
*Jüri Arrak, maalikunstnik, graafik ning metalli- ja filmikunstnik
*Melanie Arrak, eesti maalikunstnik
*Piibe-Imbi Arrak, eesti maalikunstnik
*Urve Arrak, nahakunstnik

## Viited
Gilbert Bécaud

**Gilbert Bécaud** [žilb'eer bek'o] (sünninimi **François Silly**; 24. oktoober 1927 Toulon – 18. detsember 2001 Pariis) oli prantsuse laulja, helilooja, pianist ja näitleja. Tema tuntumad hitid on "Nathalie" ja "Et maintenant".

Gilbert Bécaud suri kopsuvähki. Ta on maetud Père-Lachaise'i kalmistule.

## Viited

## Välislingid
* 
* Gilbert Bécaud' fännileht
Olgina maa-alune kalmistu

**Olgina maa-alune kalmistu** tekkis 15.–18. sajandil, kui Olgina aleviku lähedale  maeti surnuid.

## Vaata ka
*Sope maa-alune kalmistu
Olgina rändrahn

**Olgina rändrahn** on rändrahn Ida-Viru maakonnas Narva-Jõesuu linnas.

Rändrahnu pikkus on 7,6 m, laius 6,1 m, kõrgus 4,4 m, ümbermõõt 19,9 m. Geoloogiliselt on rändrahn rabakivi-piiterliit.
 
Rändrahn on aastast 1959. kaitse all.

## Viited

## Välislingid
*
Cayuga maakond

**Cayuga maakond** (*Cayuga County*) on maakond USA-s New Yorgi osariigis. 

Maakonna halduskeskus on Auburn. 

Maakonna pindala on 2238 km&sup2;. Veepindala on 440 km&sup2;.  

Elanike arv oli 2010. aasta rahvaloenduse järgi 80 026. Aastal 2000 oli elanike arv 81 963. 

## Naabermaakonnad
*Oswego maakond (kirdes)  
*Onondaga maakond (idas) 
*Cortlandi maakond (kagus)
*Tompkinsi maakond (lõunas)
*Seneca maakond (läänes)
*Wayne'i maakond (läänes)

## Kaitsealad
*Montezuma National Wildlife Refuge (osa)

## Viited

## Välislingid
*Cayuga maakonna koduleht (*inglise keeles*)
Jens Juel

**Jens Jørgensen Juel** (12. mai 1745 – 27. detsember 1802) oli taani maalikunstnik. Teda peetakse üheks 18. sajandi lõpu tähtsamaks Taani portretistiks ja Taani kuldajastu eelkäijaks.

Juel õppis Kopenhaagenis ning täiendas end hiljem mitmel pool Euroopas, sealhulgas Saksamaal, Itaalias ja Prantsusmaal. Välismaal saadud kogemused mõjutasid tema kunstistiili, milles ühinesid hilisbaroki ja varase neoklassitsismi jooned.

Ta oli tuntud eelkõige portreemaalijana ning kujutas oma teostes Taani aadlikke ja kuningliku perekonna liikmeid. Samuti maalis ta maastikke. Juel tegutses Taani õukonnamaalikunstnikuna.

Aastail 1796–1797 ja 1799–1801 oli ta kuningliku kunstiakadeemia direktor. Jens Jørgensen Jueli loomingul ja tegevusel oli oluline mõju Taani maalikunsti edasisele arengule.
Tudulinna sulglohk

**Tudulinna sulglohk** on sulglohk Ida-Viru maakonnas Tudulinna alevikus. Sulglohk asub Tudulinna linnamäel. 

Vanadel kaartidel (nt 18. sajandi lõpu "Liivimaa atlases") peeti seda sulglohku kustunud vulkaanikraatriks (saksa *ein erloschener Volcan*).

## Viited
Montgomery maakond (Alabama)

**Montgomery maakond** (*Montgomery County*) on maakond USA-s Alabama osariigis.

Maakonna halduskeskus ja suurim linn on Montgomery.

Maakonna pindala on 2071 km². Veepindala on 26 km².

Elanike arv oli 2010. aasta rahvaloenduse andmetel 229 363. Aastal 2000 oli elanike arv 223 510.

## Naabermaakonnad
* Elmore'i maakond (põhjas)
* Maconi maakond (kirdes)
* Bullocki maakond (idas)
* Pike'i maakond (kagus)
* Crenshaw' maakond (edelas)
* Lowndesi maakond (läänes)
* Autauga maakond (kirdes)

## Ajalugu
Montgomery maakond moodustati 6. detsembril 1816 endise Mississippi territooriumil. Maakond on saanud nime major Lemuel P. Montgomery järgi, kes sai Horseshoe Bendi lahingus surmavalt haavata.

## Viited

## Välislingid
* Montgomery maakonna koduleht (*inglise keeles*)
Clay maakond (Florida)

**Clay maakond** (*Clay County*) on maakond USA-s Florida osariigis. 

Maakonna halduskeskus on Green Cove Springs. Suurim linn on Lakeside.

Maakonna pindala on 1667 km&sup2;. Veepindala on 110 km&sup2;.  

Elanike arv oli 2010. aasta rahvaloenduse andmetel 190 865. Aastal 2000 oli elanike arv 140 814. 

## Naabermaakonnad
*Duvali maakond (põhjas)  
*St. Johnsi maakond (idas) 
*Putnami maakond (lõunas)
*Bradfordi maakond (läänes)
*Bakeri maakond (loodes)

## Ajalugu
Clay maakond moodustati 31. detsembril 1858 Duvali maakonna osast. Maakond on saanud nime USA senaatori Henry Clay järgi.

## Viited

## Välislingid
*Clay maakonna koduleht (*inglise keeles*)
Põrguhaud

**Põrguhaud** on mitme Eesti geograafilise objekti nimi:
*Koorküla Põrguhaud ehk Koorküla koopad on koopad Valga maakonnas Helme vallas Koorküla külas.
*Põrguhaud on üks Ilumetsa meteoriidikraatritest.
*Mäkiste põrguhaud ehk Maimu koobas asub Viljandi maakonnas Karksi vallas. 
*Viira Põrguhaud on paljand Põlva maakonnas, Veriora vallas.
*...
Udria jõe ürgorg

**Udria jõe ürgorg** on ürgorg, kus praegu voolab Udria jõgi (ka: Udria oja); halduslikult asub see Ida-Viru maakonnas Narva-Jõesuu linnas.
 
Org on järskude veergudega ja orus kasvab laialehine mets. 

Org on aastast 1986 kaitse all; praegu jääb org Udria maastikukaitsealale.

## Viited
Clevelandi maakond (Põhja-Carolina)

**Clevelandi maakond** (*Cleveland County*) on maakond USA-s Põhja-Carolina osariigis.

Maakonna halduskeskus on Shelby.

Maakonna pindala on 1215 km². Veepindala on 10 km².

Elanike arv oli 2010. aasta rahvaloenduse järgi 98 078. Aastal 2000 oli elanike arv 96 287.

## Naabermaakonnad
* Burke'i maakond (põhjas)
* Lincolni maakond (idas ja kirdes)
* Gastoni maakond (idas ja kagus)
* Yorki maakond (Lõuna-Carolina) (kagus)
* Cherokee maakond (lõunas)
* Rutherfordi maakond (läänes)

## Ajalugu
Clevelandi maakond moodustati 1841. aastal Lincolni maakonna osadest. Maakond on saanud nime Ameerika iseseisvussõja koloneli Benjamin Clevelandi järgi.

## Viited

## Välislingid
* Clevelandi maakonna koduleht (*inglise keeles*)
Clevelandi maakond

**Clevelandi maakond** on maakond mitmes Ameerika Ühendriikide osariigis:

* **[[Clevelandi maakond (Arkansas)|Clevelandi maakond]]** Arkansases
* **[[Clevelandi maakond (Oklahoma)|Clevelandi maakond]]** Oklahomas
* **[[Clevelandi maakond (Põhja-Carolina)|Clevalandi maakond]]** Põhja-Carolinas
Udria kivikülv

**Udria kivikülv** (ka: **Utria kivikülv**) on kivikülv Ida-Viru maakonnas Narva-Jõesuu linnas.
 
Kivikülvi tähelepanuväärseim osa jääb 0,7-hektarilisele alale (pikkus 450 m ja keskmine laius 15 m). Kohati on kivikülv nii tihe, et moodustab lausalise kividest sillutise. Kivide keskmine kõrgus on u 0,6 m, suurimatel u 2 m.


Udria kivikülv 2018 01.jpg
Udria kivikülv 2018 02.jpg


## Viited

## Välislingid
*Ürglooduse objekt: Utria kivikülv Sissekanne Eesti Looduse Infosüsteemis
Clay maakond

**Clay maakond** (inglise *Clay County*) on 18 Ameerika Ühendriikide maakonna nimetus.

* Clay maakond (Alabama)
* Clay maakond (Arkansas)
* Clay maakond (Florida)
* Clay maakond (Georgia)
* Clay maakond (Illinois)
* Clay maakond (Indiana)
* Clay maakond (Iowa)
* Clay maakond (Kansas)
* Clay maakond (Kentucky)
* Clay maakond (Lõuna-Dakota)
* Clay maakond (Lääne-Virginia)
* Clay maakond (Minnesota)
* Clay maakond (Mississippi)
* Clay maakond (Missouri)
* Clay maakond (Nebraska)
* Clay maakond (Põhja-Carolina)
* Clay maakond (Tennessee)
* Clay maakond (Texas)
Viruorg

**Viruorg** on org Jõgeva maakonnas Jõgeva vallas Palamuse asula lähedal. Org on võetud kaitse alla (*Viruoru kaitseala*).

Viruorg on Amme jõe oru 1 km pikkune lõik, mis tekkis hilisjääajal. Org on kõige sügavam (15 m) selle kõige kitsamas kohas. 

## Viited

## Välislingid
*
Vilina linnamägi

**Vilina linnamägi** on kaitsealune linnusekoht (linnamägi) Jõgeva maakonnas Jõgeva vallas Laiuse voore lõunaosas.

## Mälestise kirjeldus

Neemiklinnuse tüüpi linnamägi asub madalal põhja–lõunasuunalisel künnise 3–4&nbsp;m kõrgusel lõunapoolses otsas. Väike ovaalse kujuga õueala pikkus on 26–27&nbsp;m, laius 18–19&nbsp;m. 0,6–0,7&nbsp;m sügava kultuurikihiga õueala pindala on 400–450 ruutmeetrit. Põhjaküljelt on linnus kaitstud kaarjalt kulgeva otsavalliga. See vall ulatub mõlemalt poolt madaldudes ka äärtele. Otsavalli laius on jalamilt alates 10&nbsp;m, kõrgus siseküljel 3&nbsp;m, välisküljel 3,5&nbsp;m. Äärevalli kõrgus on 0,5&nbsp;m. Linnuse lõunaotsas vall puudub. Vallid on laotud peamiselt kividest ja mullast.

I aastatuhande teisest poolest pärinev linnamägi.

## Viited

## Välislingid
* 
*
Hitman 2: Silent Assassin

**"Hitman 2: Silent Assassin"** on seiklus-märul strateegiamäng, mille on välja töötanud IO Interactive ja avaldanud Eidos Interactive. 

See tuli Xboxi mängukonsooli jaoks välja 30. septembril.

Tegu on teise osaga "Hitmani" sarjast, ning sellele eelneb "". Microsoft Windowsile ja PlayStation 2-le tuli mäng turule 1. oktoobril, GameCube'ile 19. juunil 2003. 

Seda mängu on müüdud üle 3,7 miljoni eksemplari (23. aprill 2009 seisuga) ja see on müüduim mäng "Hitmani" sarjast .
Mängus mängitakse Agent 47-na.

## Mängu olemus
"Hitman 2" on missioonidele üles ehitatud mäng.

## Arvamused
"Hitman 2: Silent Assassin" on saanud üldiselt positiivseid hinnanguid. GameRankings ja Metacritic andisid mängu PlayStation 2 versioonile hindeks vastavalt 85,02% ja 85/100,   PC versioonile 84,88% ja 87/100,   Xboxi versioonile 84,63% ja 84/100 
 ning GameCube'i versioonile 83,47% ja 83/100 .

## Viited
Eyüp Can

**Eyüp Can** (sündinud 3. augustil 1964; Konya, Konya provints, Sise-Anatoolia regioon) on endine Türgi ja Taani poksija. Ta kasvas üles Taanis ning osales ka sealsetel meistrivõistlustel. 1984. aasta Los Angelese olümpiamängude eel otsustas ta ikkagi võistelda Türgi eest.

Can sai kärbeskaalus (kuni 51 kg) 1984. aasta Los Angelese olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Steven McCroryle (USA) ning jäädes edasisest medaliheitlusest välja.

Can sai kärbeskaalus (kuni 51 kg) 4. maailmameistrivõistlustel (Reno, 1986) pronksmedali, kaotades poolfinaalis hilisemale hõbemedalivõitjale David Grimanile (Venezuela) ning jäädes edasisest medaliheitlusest välja. 

Can osales kärbeskaalus (kuni 51 kg) 26. Euroopa meistrivõistlustel (Budapest, 1985), kuid kaotas 1. ringis hilisemale pronksmedalivõitjale Krasimir Čolakovile (Bulgaaria) ning jäi edasisest medaliheitlusest välja. 

Can poksis oktoobrist 1986 kuni novembrini 1992 elukutselisena ning pidas kokku 16 kohtumist, millest võitis 15 kohtumist ja kaotas 1 kohtumise.

## Viited

## Välislingid
* 
*
Viinamäetigude esinemispaik

**Viinamäetigude esinemispaik** on kaitsealune piiranguvöönd Tartu maakonnas Elva vallas Kavilda ürgorus. Kaitseala pindala on 0,3 ha.

Ala võeti kaitse alla 1972. aastal, et kaitsta viinamäetigu (*Helix pomatia*). 

Alal ei ole enam looduskaitselist väärtust, sest viinamäetigu pole enam kaitsealune liik. Ta oli kaitse all 1958–1994.
 
## Viited

## Välislingid
*
Hingepeegel

"**Hingepeegel**" on Priit Pihlapi esimene omanimeline stuudioalbum. Plaadi andis 2007. aastal välja Neweka Kapital OÜ.

## Laulud

Märkus: * tegelik autor, plaadi vahelehel on märge 'traditsionaal'.
Enne ja pärast päeva

"**Enne ja pärast päeva**" on Ivo Linna 2001. aastal ilmunud stuudioalbum. Plaadi andis välja firma Hitivabrik.

## Laulud
Originaal (Iff & Supernova)

"**Originaal**" on Ivo Linna ja ansambli Supernova 2009. aastal ilmunud stuudioalbum. Supernova teeb kaasa koosseisus Vilho Meier, Rainer Michelson, Priit Sootla, Karvin Lillepea ja Mati Sütt. Plaadi andis Ivo Linna 60. sünnipäevaks välja Eesti Rahvusringhääling. 

## Laulud
Varbla laiud

**Varbla laiud** on laidude ja rahude rühm Liivi lahes, mis halduslikult kuuluvad Pärnu maakonda Lääneranna valda. Laidude rühma arvatakse kümme laidu ja paar rahu. Laidudest suurim on Selglaid. Teised laiud on Kitselaid, Kuralaid, Orikalaid, Pihelgalaid, Piiukaarelaid, Põntsilaid, Raugilaid, Pöörilaid, Kändmalaid.

Laidudel on karjatatud šoti mägiveiseid.

Laidude kaitseks on moodustatud Varbla laidude looduskaitseala.

## Viited
Vaemla mõisa park

**Vaemla mõisa park** on kaitsealune park Hiiu maakonnas Hiiumaa vallas. Park on endisaegse Vaemla mõisa osa. Pargi pindala on 6,89 ha.

Pargis kasvab vähemalt kaks kaitsealust loodusobjekti: Vaemla hõbevaher, Vaemla mägivaher.

## Viited

## Välislingid
* 
*
Fennougristika

**Fennougristika** on teadusharu, mis tegeleb soome-ugri rahvaste keelte ja kultuuride uurimisega. 

## Ajalugu
Fennougrika kui teaduse teerajajad olid Janos Sajnovics ja Samuel Gyarmathy, keeleainestiku suurkogujad Antal Reguly ja Mattias Aleksanteri Castrén. Teadusharu sünniks võib lugeda 10. aprilli 1770 kui ilmus Sajnovicsi teos „Demonstratio. Idioma ungarorum et lapponum idem esse“ („Tõestus. Ungari ja lapi keel on samalaadsed“).

20. sajandi keskel laienes fennougristika mõiste keeleteaduselt laiemalt soome-ugri rahvaste kultuuri uurimisele.

1960. aastatel algatasid Kustaa Vilkuna, Gyula Ortutay ja Paul Ariste rahvusvahelise fennougristikakongresside traditsiooni.

## Vaata ka
* Rahvusvaheline soome-ugri kongress
* Martin Fogel
* Hungaroloogia
* Lapoloogia
* Fennistika

## Viited
Tõstamaa laiud

**Tõstamaa laiud** on kaks laidu (Hein- ja Kivilaid) Tõstamaa lahes; halduslikult Pärnu maakonnas Pärnu linnas.

Laiud on aastast 1976 kaitse all. Praegu kuuluvad nad Tõstamaa maastikukaitseala koosseisu.

## Viited

## Välislingid
*
Lossidroost

**Lossidroost** oli Vana-Liivimaal Saare-Lääne piiskopkonna ametnik, kelle ülesandeks oli linnuses ja selle juures asulas korrapidamine ja kohtumõistmine.
Linnafoogt

**Linnafoogt** oli ametnik Vana-Liivimaal, linna haldusjuht ja kohtumõistja.

Linnafoogt oli algselt maahärra esindaja linna rae juures, 15. sajandi paiku kujunesid nad kohtuametnikeks.
## Vaata ka
*Haapsalu linnafoogt
*Foogt
## Viited
Heinlaid (Tõstamaa laht)

**Heinlaid** on laid Tõstamaa lahes, halduslikult Pärnu maakonnas Pärnu linnas. Koos Kivilaiuga nimetatakse laide Tõstamaa laidudeks.

Heinlaiu pindala on 19,2 hektarit ja rannajoone kogupikkus 3,8 kilomeetrit.

Laid asub 700 meetrit Värati poolsaarest lõunas. Laid on pikliku kujuga. Heinlaiu keskosa ulatub ligi 2 m üle merepinna. Laiul kasvab kadastik.

Laid on aastast 1976 looduskaitse all ja kuulub Tõstamaa maastikukaitseala koosseisu.

## Viited

## Välislingid
*
Portugali põhiseadus

**Portugali põhiseaduse** all võidakse mõelda üht järgmistest põhiseadustest Portugali ajaloos:

***[[Portugali põhiseadus (1822)|1822. aasta põhiseadus]]** – riigi esimene põhiseadus, mis pani aluse konstitutsioonilisele monarhiale;
***[[Portugali põhiseadus (1826)|1826. aasta põhiseadus]]** – esimese põhiseaduse muudetud variant, mis püüdis lepitada konstitutsioonilise ja absoluutse monarhia toetajaid;
***[[Portugali põhiseadus (1838)|1838. aasta põhiseadus]]** – täpsustas troonipärimiskorda ning kujutas kompromissvarianti esimese kahe põhiseaduse vahel;
***[[Portugali põhiseadus (1911)|1911. aasta põhiseadus]]** – riigi esimene vabariiklik põhiseadus;
***[[Portugali põhiseadus (1933)|1933. aasta põhiseadus]]** – teine vabariiklik põhiseadus, mis pani aluse korporatiivsele valitsemissüsteemile;
***[[Portugali põhiseadus (1976)|1976. aasta põhiseadus]]** – kehtiv liberaaldemokraatlik põhiseadus, mida on parandatud 1982., 1989. ja 2005. aastal.
Portugali kodusõda

**Portugali kodusõda** on üldnimetus mitmele Portugali ajaloos aset leidnud relvakonfliktile.

Kõige sagedamini kasutatakse seda nimetust aastatel 1828–1834 aset leidnud kokkupõrgete kohta, mida tuntakse eesti keeles **[[Miguelistide sõjad|miguelistide sõdade]]** nime all.

Muud kodusõjaks nimetatud konfliktid Portugalis on:

***[[Portugali kodusõda (1481–1483)|Portugali kodusõda]]** – toimus aastatel 1481–1483 kuningas João II ja kuningavõimu laiendamist vastustanud aadlike vahel;
***[[Portugali kodusõda (1823–1824)|Portugali kodusõda]]** – toimus aastatel 1823–1824 kuningas João VI pooldajate ja tema liberaalset põhiseadust vastustanud absoluutse monarhia pooldajate vahel;
***[[Portugali kodusõda (1826–1827)|Portugali kodusõda]]** – toimus aastatel 1826–1827 1826. aasta põhiseaduse pooldajate ja vastaste vahel.

## Viited
Lesta kivi

**Lesta kivi** on looduskaitsealune rahn Tallinnas Kakumäel Vabaõhumuuseumi tee ääres. 

Lesta kivi on järskude külgede ja lameda, ebatasase laega kõva roosakas-helehall pegmatiitrahn, mille pikkus on 4,8 meetrit, laius 3,9 meetrit, kõrgus 2,2 meetrit ja ümbermõõt 13,4 meetrit. Rahn eendub tugevasti läände, selle lagi on kumer ja ebatasane. Osa rahnust on maapinnast allpool.

## Viited

## Välislingid
*
Otto Bache

**Otto Bache** (21. august 1839 – 28. juuni 1927) oli taani maalikunstnik.

Aastail 1890–1892, 1896–1899 ja 1905–1906 oli ta kuningliku kunstiakadeemia direktor.

Bache õppis kuninglikus kunstiakadeemias Wilhelm Marstrandi käe all. 

Tema maalid kujutavad olulisi ajaloosündmusi ja ajaloolisi isikuid.
Ioonpolümerisatsioon

**Ioonpolümerisatsiooni** (**ioonse polümerisatsiooni**) tunnuseks on, et reaktsiooni keskkonnas moodustuvad katalüsaatori osalusel ioonipaarid või oluliselt polariseeritud kompleksid, mis alustavad polümerisatsiooniahelat. Need ioonipaarid või polaarsed molekulid (erinevalt vabadest radikaalidest) osalevad igas järgnevas ahela kasvu etapis, s.t. elementaarreaktsioonis järgmise monomeeri molekuliga. 

Ioonpolümerisatsiooni põhitüübid on: 
*katioonpolümerisatsioon – see on üks ahelpolümerisatsiooni viis, milles aktiivsete osakestena osalevad monomeeri molekulidest moodustunud katioonset tüüpi intermediaadid ehk karbokatioonid (toodud joonisel). Katioonne polümerisatsioon realiseerub elektropositiivseid rühmi (elektronodonoorsed rühmad osalevad katioonse intermediaadi stabiliseerimisel) sisaldavate monomeeride korral, ja katalüsaatoriteks on enamasti tugevad prootonhapped (H2SO4, HClO4 jt) või Lewise happed (BF3, AlCl3, SnCl4, FeCl3 jt).
*anioonpolümerisatsioon – see on ahelpolümerisatsiooni viis, milles aktiivsete osakestena osalevad monomeeri molekulidest moodustunud anioonset tüüpi intermediaadid ehk karbanioonid. Anioonne polümerisatsioon realiseerub elektronegatiivseid rühmi (mis osalevad anioonse intermediaadi stabiliseerimisel) sisaldavate monomeeride korral. Reaktsiooni initsiaatoriteks on siin leelismetallid või metallide amiidid, alkoksiidid, hüdroksiidid, tsüaniidid, fosfiinid, amiinid või metallorgaanilised ühendid. 

Katioon- või anioonpolümerisatsiooni analoogid olenevalt reaktsioonisüsteemist võivad olla elav polümerisatsioon, oligomerisatsioon, telomerisatsioon jm.

## Vaata ka
*Polümerisatsioon
*Ahelpolümerisatsioon
*Katioonpolümerisatsioon
Lenna

***[[Lenna (eesnimi)|Lenna]]** on naise eesnimi
***[[Lenna (ansambel)|Lenna]]** on eesti ansambel
****[[Lenna (album)|Lenna]]** on selle ansambli album
**Lenna Kuurmaa on selle ansambli laulja
***[[Lenna (Bergamo)|Lenna]]** on omavalitsusüksus Bergamo provintsis
***[[Lenna (pilt)|Lenna]]** (ka **Lena**) on Playboy pilt aastast 1972
**Lenna Sjööblom (õieti Lena Söderberg) on selle pildi modell
***[[Lenna (aurik)|Lenna]]** on 1929. aasta aurik, mis hukkus orkaanis 1938
Kiveslaid

**Kiveslaid** (ka **Kivilaid, Kirveslaid, Kivisi laid**) on 2,2 hektari suurune laid Tõstamaa lahes, halduslikult Pärnumaal Pärnu linnas Värati külas. Koos Heinlaiuga nimetatakse laide Tõstamaa laidudeks.

Kiveslaid asub 700 meetrit Heinlaiust lõunas.

Kivilaid on lage kivine ja klibune, mõnedes kohtades on ka rohtunud pinnakatet.

Laid on aastast 1976 looduskaitse all ja kuulub Tõstamaa maastikukaitseala koosseisu.

## Viited

## Välislingid
*
João VI

**João VI** (13. mai 1767 Lissabon – 10. märts 1826 Lissabon) oli Portugali kuningas aastatel 1816–1826.

Dom João oli kuningas Pedro III teine poeg, kes kerkis troonipärijaks pärast oma vanema venna José surma 1788. aastal.

Kuningaks sai ta pärast oma ema, kuninganna Maria I surma 20. märtsil 1816. Tema ametlik kroonimistseremoonia toimus alles 6. veebruaril 1818.

Tema valitsusajal leidis aset 1820. aasta Portugali liberaalne revolutsioon, mis viis Portugali esimese põhiseaduse vastuvõtmiseni 1822. aastal. Samal, 1822. aastal kuulutas tema vanem poeg ja troonipärija Dom Pedro välja seni Portugalile kuulunud Brasiilia iseseisvuse. 

Põhiseaduse tühistas kuningas juba 1823. aastal oma noorema poja Dom Migueli juhitud konservatiivide survel, pöördudes tagasi absolutistliku valitsemiskorra juurde. Tema viimaseid valitsusaastaid iseloomustasid teravad tülid ja isegi relvakonfliktid konstitutsioonilise ja absoluutse monarhia pooldajate vahel, mis viisid kaks aastat pärast kuninga surma miguelistide sõdade puhkemiseni.

Tema ametlik tiitel oli aastatel 1816–1825 Portugali, Brasiilia ja Algarve ühendkuningriigi kuningas. Kuigi 1822 kuulutas Brasiilia ennast iseseisvaks, oli João VI *[[de iure]]* endiselt ka Brasiilia riigipea. Pärast Brasiilia iseseisvuse tunnustamist Rio de Janeiro lepinguga ja ühendkuningriigi ametlikku likvideerimist sai temast vastavalt lepingule 1825. aastal Brasiilia titulaarne keiser.

João VI abikaasa oli Hispaania kuninga Carlos IV tütar Carlota Joaquina. Nende abielust sündis 9 last.
Draakoni aasta (film)

**"Draakoni aasta"** on 1988. aastal valminud Eesti dokumentaalfilm, mille stsenarist, režissöör ja operaator on Andres Sööt.

Filmis on dokumenteeritud Eesti ühiskonda palju uusi tuuli toonud 1988. aastat, mis oli aastakümneid Nõukogude okupatsiooni all äganud Eesti elus erandlik: üle hulga aja lubati taas kasutada rahvuslippu ja -sümboolikat, vabariigi partei- ja valitsusjuhtidele avaldati umbusaldust, tekkisid Rahvarinne ja roheliste liikumine, aga ka Interrinne.

## Välislingid
* Film Eesti Filmi Andmebaasis
Brasiilia keiser

**Brasiilia keiser** (portugali keeles *Por Graça de Deus e Unânime Aclamação dos Povos, Imperador Constitucional e Defensor Perpétuo do Brasil*) oli Brasiilia Keisririigi riigipea tiitel aastatel 1822–1889.

Brasiilia keisri tiitel ja amet loodi riigi lõplikul eraldumisel Portugalist 1822. aastal. Endine Portugali koloonia Brasiilia oli alates 1815. aastast Portugaliga unioonis, moodustades Portugali, Brasiilia ja Algarvede ühendkuningriigi, mille riigipeaks oli Portugali kuningas. Kui tekkis oht, et Portugal tühistab Brasiilia poliitilise autonoomia, kuulutas Brasiilia ennast 7. septembril 1822 iseseisvaks.

Brasiilia iseseisvuse väljakuulutamisel sai esimeseks keisriks senine Portugali kroonprints ja Brasiilia asevalitseja Dom Pedro, kes oli asunud toetama Brasiilia iseseisvusliikumist. 12. oktoobril 1822 nimetati ta keisriks Pedro I nime all ja krooniti sama aasta 1. detsembril.

Pärast Brasiilia iseseisvuse tunnistamist Rio de Janeiro lepinguga 1825. aastal kandis kuni surmani järgmisel aastal Brasiilia keisri tiitlit ka Pedro I isa, Portugali kuningas João VI. Reaalselt ta Brasiilia valitsemisse mingil viisil ei sekkunud.

Pärast Pedro I troonist loobumist 7. aprillil 1831 sai uueks keisriks tema poeg, kes on keisrina tuntud Pedro II nime all. Ta valitses kuni riigipöördeni 15. novembril 1889, millega monarhia likvideeriti ja kuulutati välja vabariik.

Kokku jõudis Brasiilias võimul olla kaks tegelikku ja üks titulaarne keiser, kes kõik kuulusid Bragança dünastiasse.

Brasiilia keiser valitses konstitutsioonilise monarhina, kelle võimu piiras 15. märtsil 1824 vastu võetud põhiseadus.

## Vaata ka
*Brasiilia president
*Brasiilia riigipeade loend
Nicolai Abildgaard

**Nicolai Abraham Abildgaard** (11. september 1743 Kopenhaagen – 4. juuni 1809) oli taani maalikunstnik, skulptor ja arhitekt. Ta oli Kopenhaagenis Kuninglikus Taani Kunstiakadeemias maalimise, mütoloogia ja anatoomia professor. Paljud tema teosed asusid Christiansborgi lossis (osa hävis 1794. aastal tulekahjus), Fredensborgi lossis ja Levetzaus Amalienborgi lossis. 

Nicolai Abildgaard oli Søren Abildgaardi poeg.

Teda õpetas algul üks maalikunstnik, seejärel ta ühines uue Kuningliku Taani Kunstiakadeemiaga Kopenhaagenis, kus ta õppis Johan Edvard Mandelbergi ja Johannes Wiedewelti juhendamisel. Ta võitis 1767. aastal akadeemias kuldmedaljoni, mille teenis välja oma väga heade oskustega. Sellega kaasnes reisistipendium, mille kättesaamist ta ootas 5 aastat. Abildgaard õppis akadeemias aastail 1764–1767, seejärel töötas ta seal praktikandina.

Kuigi selle aja kunstnikud rändasid edasisteks õpinguteks Pariisi, otsustas ta reisida Rooma, kus ta oli aastatel 1772–1777. Seal õppis ta skulptuuri, arhitektuuri, hoonete kaunistamist ja maalikunsti. Ta läks tagasi Kopenhaagenisse kunstiakadeemiasse. 1778. aastal sai ta professoriks. Ta valiti akadeemia direktoriks aastateks 1789–1791 ja 1801–1809. Aastateks 1780–1805 määrati ta ka kuninglikuks kunstnikuks. Abildgaard abiellus kaks korda, 1781. ja 1803. aastal.

## Välislingid
Alcácer do Sal

**Alcácer do Sal** on linn Portugali edelaosas Setúbali ringkonnas. 2011. aasta seisuga elas seal 6679 elanikku.

Linn on samanimelise valla keskus.

## Viited
Ulsteri maakond

**Ulsteri maakond** (*Ulster County*) on maakond USA-s New Yorgi osariigis. 

Maakonna halduskeskus on Kingston. 

Maakonna pindala on 3007 km&sup2;. Veepindala on 88 km&sup2;.  

Elanike arv oli 2010. aasta rahvaloenduse järgi 182 493. Aastal 2000 oli elanike arv 177 749. 

## Naabermaakonnad
*Greene'i maakond (põhjas)  
*Columbia maakond (kirdes) 
*Dutchessi maakond (kagus)
*Organge'i maakond (lõunas)
*Sullivani maakond (edelas)
*Delaware'i maakond (loodes)

## Ajalugu
Ulsteri maakond moodustati 1683. aastal. 

## Kaitsealad
*Shawangunk Grasslands National Wildlife Refuge

## Viited

## Välislingid
*Ulsteri maakonna koduleht (*inglise keeles*)
Edgecombe'i maakond

**Edgecombe'i maakond** (*Edgecombe County*) on maakond USA-s Põhja-Carolina osariigis.

Maakonna halduskeskus on Tarboro.

Maakonna pindala on 1313 km². Veepindala on 5 km².

Elanike arv oli 2010. aasta rahvaloenduse järgi 56 552. Aastal 2000 oli elanikke 55 606.

## Naabermaakonnad
* Halifaxi maakond (kirdes)
* Martini maakond (idas)
* Pitt' maakond (kagus)
* Wilsoni maakond (edelas)
* Nashi maakond (loodes)

## Ajalugu
Edgecombe'i maakond moodustati 4. aprill 1741 Bertie maakonna osadest. Maakond on saanud nime Briti poliitiku Richard Edgcumbe'i järgi.

## Viited

## Välislingid
* Edgecombe'i maakonna koduleht (*inglise keeles*)